Gheorghe Flutur a semnat autorizația de construire pentru înființarea rețelei de gaz metan la Vadu Moldovei și Preutești
Președintele Consiliului Județean Suceava, Gheorghe Flutur, a semnat în această dimineață autorizația de construire pentru înființarea rețelei de gaz metan în comunele Vadu Moldovei și Preutești. Este vorba de o rețea de 124,7 km, cu o durata de execuție a lucrărilor de 36 de luni. Se construiește o stație de reducere a presiunii (SRM) pentru reducerea presiunii de la 40 de bari la 6 bari, adică trecerea din magistrală într-o rețea secundară de consumatori.
”Reamintim că în județul Suceava 59 de primarii au astfel de proiecte pentru aducțiunea de gaz metan. Primele lucrări au început deja la Adâncata. Urmează și celelalte localități, iar marele câștig mare este că populația va avea sursă alternativă de încălzire”, a spus Gheorghe Flutur.